חוק החוזים האחידים

{{ח:התחלה}}
{{ח:כותרת|חוק החוזים האחידים, התשמ״ג–1982}}

{{ח:פתיח-התחלה}}
{{ח:מאגר|2000295}} '''חוק קודם:''' {{ח:תיבה|ס״ח תשכ״ד, 58|חוק החוזים האחידים|https://fs.knesset.gov.il/5/law/5_lsr_208379.pdf}}; {{ח:תיבה|תשכ״ט, 140|תיקון|https://fs.knesset.gov.il/6/law/6_lsr_208380.pdf}}; {{ח:תיבה|תשל״ז, 308|תיקון מס׳ 2|https://fs.knesset.gov.il/9/law/9_lsr_208382.pdf}}.

'''חוק חדש:''' {{ח:תיבה|ס״ח תשמ״ג, 8|חוק החוזים האחידים|https://fs.knesset.gov.il/10/law/10_lsr_208383.pdf}}; {{ח:תיבה|תשמ״ד, 98|ת״ט|https://fs.knesset.gov.il/10/law/10_lsr_ec_317323.pdf}}; {{ח:תיבה|תשס״ד, 389|תיקון|https://fs.knesset.gov.il/16/law/16_lsr_299864.pdf}}; {{ח:תיבה|תשס״ו, 322|חוק הסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006)|https://fs.knesset.gov.il/17/law/17_lsr_300065.pdf}}; {{ח:תיבה|תש״ע, 514|תיקון מס׳ 3|https://fs.knesset.gov.il/18/law/18_lsr_301011.pdf}}; {{ח:תיבה|תשע״ב, 482|תיקון מס׳ 4|https://fs.knesset.gov.il/18/law/18_lsr_301027.pdf}}; {{ח:תיבה|תשע״ה, 109|תיקון מס׳ 5|https://fs.knesset.gov.il/19/law/19_lsr_306610.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות יסוד}}

{{ח:פנימי|פרק ב|פרק ב׳: בית הדין לחוזים אחידים}}

{{ח:פנימי|פרק ג|פרק ג׳: אישור חוזה אחיד {{ח:הערה|(בוטל)}}}}

{{ח:פנימי|פרק ד|פרק ד׳: ביטול תנאי מקפח}}

{{ח:פנימי|פרק ה|פרק ה׳: הוראות שונות}}

{{ח:קטע2|פרק א|פרק א׳: הוראות יסוד}}

{{ח:סעיף|1|מטרת החוק}}
{{ח:ת}} חוק זה מטרתו להגן על לקוחות מפני תנאים מקפחים בחוזים אחידים.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”חוזה אחיד“ – נוסח של חוזה שתנאיו, כולם או מקצתם, נקבעו מראש בידי צד אחד כדי שישמשו תנאים לחוזים רבים בינו לבין אנשים בלתי מסויימים במספרם או בזהותם;
{{ח:ת|סוג=הגדרה}} ”תנאי“ – תניה בחוזה אחיד, לרבות תניה המאוזכרת בו וכן כל תניה אחרת שהיא חלק מההתקשרות, ולמעט תניה שספק ולקוח הסכימו עליה במיוחד לצורך חוזה מסויים;
{{ח:ת|סוג=הגדרה}} ”ספק“ – מי שמציע שהתקשרות עמו תהיה לפי חוזה אחיד, ואחת היא אם הוא הנותן או המקבל של דבר;
{{ח:ת|סוג=הגדרה}} ”לקוח“ – מי שספק מציע לו שהתקשרות ביניהם תהיה לפי חוזה אחיד, ואחת היא אם הוא המקבל או הנותן של דבר;
{{ח:ת|סוג=הגדרה}} ”בית הדין“ – בית הדין לחוזים אחידים המוקם לפי חוק זה.

{{ח:סעיף|3|תנאי מקפח וביטולו}}
{{ח:ת}} בית משפט ובית הדין יבטלו או ישנו, בהתאם להוראות חוק זה, תנאי בחוזה אחיד שיש בו – בשים לב למכלול תנאי החוזה ולנסיבות אחרות – משום קיפוח לקוחות או משום יתרון בלתי הוגן של הספק העלול להביא לידי קיפוח לקוחות (להלן – תנאי מקפח).

{{ח:סעיף|4|חזקות|תיקון: תשס״ד, תשע״ב, תשע״ה}}
{{ח:ת}} חזקה על התנאים הבאים שהם מקפחים:
{{ח:תת|(1)}} תנאי הפוטר את הספק, באופן מלא או חלקי, מאחריות שהיתה מוטלת עליו על פי דין אילולא אותו תנאי, או המסייג באופן בלתי סביר את האחריות שהיתה מוטלת עליו מכוח החוזה אילולא אותו תנאי;
{{ח:תת|(2)}} תנאי המקנה לספק זכות בלתי סבירה לבטל, להשעות או לדחות את ביצוע החוזה, או לשנות את חיוביו המהותיים לפי החוזה;
{{ח:תת|(3)}} תנאי המקנה לספק זכות להעביר את אחריותו לצד שלישי;
{{ח:תת|(4)}} תנאי המקנה לספק זכות לקבוע או לשנות, על דעתו בלבד, ולאחר כריתת החוזה, מחיר או חיובים מהותיים אחרים המוטלים על הלקוח, זולת אם השינוי נובע מגורמים שאינם בשליטת הספק;
{{ח:תת|(5)}} תנאי המחייב את הלקוח באופן בלתי סביר להיזקק לספק או לאדם אחר, או המגביל בדרך אחרת את חופש הלקוח להתקשר או לא להתקשר עם אדם אחר;
{{ח:תת|(6)}} תנאי השולל או המגביל זכות או תרופה העומדות ללקוח על פי דין, או המסייג באופן בלתי סביר זכות או תרופה העומדות לו מכוח החוזה, או המתנה אותן במתן הודעה בצורה או תוך זמן בלתי סבירים, או בדרישה בלתי סבירה אחרת;
{{ח:תת|(6א)}} תנאי המקנה לספק באופן בלתי סביר תרופה שאינה עומדת לו על פי דין, לרבות תנאי המתיר לספק לצרף תרופות שאין לצרפן על פי דין או תנאי הקובע פיצויים מוסכמים שאינם סבירים לטובת הספק;
{{ח:תת|(7)}} תנאי המטיל את ההוכחה על הלקוח, ואלמלא אותו התנאי נטל זה לא היה מוטל עליו;
{{ח:תת|(8)}} תנאי השולל או המגביל את זכות הלקוח להשמיע טענות מסויימות בערכאות משפטיות, או הקובע כי כל סכסוך בין הספק והלקוח יידון בבוררות;
{{ח:תת|(9)}} תנאי המתנה על הוראות דין בדבר מקום שיפוט או המקנה לספק זכות בלעדית לבחירת מקום השיפוט או הבוררות שבהם יתברר סכסוך;
{{ח:תת|(10)}} תנאי הקובע מסירת סכסוך לבוררות כאשר לספק השפעה גדולה יותר מאשר ללקוח על תנאי הבוררות, לרבות קביעת הבורר, מקום הבוררות, תנאים שעל פיהם תתנהל הבוררות, אופן ניהול הבוררות וסדרי הדין בבוררות, והכול אף אם הספק הוכיח כי מסירת הסכסוך לבוררות כשלעצמה כאמור בפסקה (8) אינה מקפחת;
{{ח:תת|(11)}} תנאי הקובע הצמדה של מחיר או תשלום אחר, לפי החוזה, למדד כלשהו, כך שירידה של המדד או עלייה שלו לא תזכה את הלקוח;
{{ח:תת|(12)}} תנאי שלפיו נדרש הלקוח לאשר או להצהיר כי קרא את החוזה, או תנאי שבו הלקוח מצהיר על מעשה שעשה, על מודעותו לעניין מסוים, או על עובדה שמתקיימת בעניינו, והכול למעט מידע שהלקוח מסר לספק בחוזה.

{{ח:סעיף|5|תנאים בטלים בחוזה אחיד|תיקון: תשע״ה}}
{{ח:תת|(א)}} תנאי בחוזה אחיד השולל או המגביל את זכות הלקוח לפנות לערכאות משפטיות – בטל.
{{ח:תת|(ב)}} תנאי בחוזה אחיד הפוטר את הספק, באופן מלא או חלקי, מאחריות לנזק גוף או למעשה זדון המוטלת עליו על פי דין – בטל.

{{ח:קטע2|פרק ב|פרק ב׳: בית הדין לחוזים אחידים}}

{{ח:סעיף|6|בית הדין וחבריו|תיקון: תשע״ה}}
{{ח:תת|(א)}} מוקם בזה בית דין לחוזים אחידים.
{{ח:תת|(ב)}} מספר חברי בית הדין לא יעלה על שנים עשר.
{{ח:תת|(ג)}} אב בית הדין וממלא מקומו יהיו שופטים של בית משפט מחוזי שימנה שר המשפטים בהתייעצות עם נשיא בית המשפט העליון.
{{ח:תת|(ד)}} יתר חברי בית הדין ימונו בידי שר המשפטים, ובהם יהיו לפחות שני נציגים של ארגוני צרכנים כהגדרתם {{ח:חיצוני|חוק הגנת הצרכן#סעיף 31|בסעיף 31(ג) לחוק הגנת הצרכן, התשמ״א–1981}}; חברי בית הדין שימונו לפי סעיף קטן זה יהיו בעלי השכלה משפטית או כלכלית, ואולם במותב מסוים לא יהיה חבר יותר מחבר אחד שהוא בעל השכלה כלכלית בלבד; מספר החברים שהם עובדי המדינה לא יעלה על שליש מכלל החברים שימנה השר לפי סעיף קטן זה.
{{ח:תת|(ה)}} תקופת כהונתם של חברי בית הדין תהיה שלוש שנים.
{{ח:תת|(ו)}} הודעה על מינוי חברי בית הדין תפורסם ברשומות.

{{ח:סעיף|7|מותב בית הדין|תיקון: תשע״ה}}
{{ח:תת|(א)}} בית הדין ידון בשלושה; אב בית הדין – ואם נבצר ממנו – ממלא מקומו, יקבע את מותב בית הדין; כל מותב יורכב מאב בית הדין או ממלא מקומו, ומשני חברים אחרים שלפחות אחד מהם הוא נציג ארגון צרכנים.
{{ח:תת|(ב)}} הוראות {{ח:חיצוני|חוק בתי דין מינהליים#סעיף 18|סעיף 18 לחוק בתי דין מינהליים, התשנ״ב–1992}}, יחולו בשינוי זה: במקום ”{{ח:חיצוני|חוק בתי דין מינהליים#סעיף 33|33}}, {{ח:חיצוני|חוק בתי דין מינהליים#סעיף 36|36}} {{ח:חיצוני|חוק בתי דין מינהליים#סעיף 46|ו־46}}“ יקראו ”{{ח:חיצוני|חוק בתי דין מינהליים#סעיף 33|ו־33}}“.

{{ח:סעיף|8|ניגוד ענינים}}
{{ח:ת}} מי שעיסוקיו האחרים עלולים ליצור ניגוד ענינים עם תפקידו כחבר מותב של בית הדין בהליך מסויים או שיש לו ענין אישי בהליך – לא יהיה חבר במותב שידון באותו הליך.

{{ח:סעיף|9|ראיות וסדרי דין}}
{{ח:תת|{{ח:הערה|(א)}}}} בית הדין לא יהיה קשור בדיני הראיות, פרט לדינים בדבר חסינות עדים ובדבר ראיות חסויות כאמור {{ח:חיצוני|פקודת הראיות#פרק ג|בפרק ג׳ לפקודת הראיות [נוסח חדש], התשל״א–1971}}.
{{ח:תת|(ב)}} לענין הזמנת עדים וגביית ראיות יהיו לאב בית הדין ולממלא מקומו הסמכויות שיש ליושב ראש ועדת חקירה לפי {{ח:חיצוני|חוק ועדות חקירה#סעיף 9|סעיפים 9 עד 11 לחוק ועדות חקירה, התשכ״ט–1968}}.
{{ח:תת|(ג)}} בית הדין ידון לפי סדרי דין שהתקין שר המשפטים; באין סדרי דין כאלה ידון בית הדין בדרך הנראית לו מועילה ביותר להכרעה צודקת ומהירה.

{{ח:סעיף|10|ערעור}}
{{ח:ת}} בעל דין הרואה עצמו נפגע מהחלטת בית הדין, רשאי לערער עליה לפני בית המשפט העליון תוך ארבעים וחמישה ימים מיום שנודע לו עליה.

{{ח:סעיף|11|פרסום החלטות בית הדין|תיקון: תשע״ה}}
{{ח:ת}} בכפוף להוראות {{ח:חיצוני|חוק בתי דין מינהליים#סעיף 25|סעיף 25 לחוק בתי דין מינהליים, התשנ״ב–1992}}, פסקי דין והחלטות אחרות של בית הדין לחוזים אחידים, לרבות נוסח חוזים אחידים שאליהם מתייחסים פסקי דין או החלטות כאמור, יפורסמו כדרך שמתפרסמים פסקי דין והחלטות אחרות של בתי המשפט המחוזיים; בית הדין רשאי לפרסם פסקי דין והחלטות שלו בדרכים נוספות שייראו לו מתאימות, לתועלת הציבור.

{{ח:קטע2|פרק ג|פרק ג׳: אישור חוזה אחיד {{ח:הערה|(בוטל)}}|תיקון: תשע״ה}}

{{ח:סעיף|12||תיקון: תשע״ה}}
{{ח:ת}} {{ח:הערה|(בוטל).}}

{{ח:סעיף|13||תיקון: תשע״ה}}
{{ח:ת}} {{ח:הערה|(בוטל).}}

{{ח:סעיף|14||תיקון: תשע״ה}}
{{ח:ת}} {{ח:הערה|(בוטל).}}

{{ח:סעיף|15||תיקון: תשע״ה}}
{{ח:ת}} {{ח:הערה|(בוטל).}}

{{ח:קטע2|פרק ד|פרק ד׳: ביטול תנאי מקפח}}

{{ח:סעיף|16|בקשה לבית הדין לבטל תנאי מקפח|תיקון: תשס״ו, תשע״ה}}
{{ח:תת|(א)}} היועץ המשפטי לממשלה או בא כוחו, הממונה על הגנת הצרכן והסחר ההוגן לפי {{ח:חיצוני|חוק הגנת הצרכן|חוק הגנת הצרכן, התשמ״א–1981}}, כל ארגון לקוחות ורשות ציבורית שנקבעו בתקנות וכן ארגון לקוחות שיאשר שר המשפטים לענין מסוים, רשאים לבקש מבית הדין לבטל או לשנות תנאי מקפח בחוזה אחיד.
{{ח:תת}} {{ח:הערה|פורסמה הודעה לפיה איגוד המפרסמים בישראל וארגון שחקני הכדורגל בישראל אושרו כארגונים הרשאים לבקש ביטול תנאי מקפח בחוזה אחיד (י״פ תשמ״ו, 709).}}
{{ח:תת|(ב)}} שר המשפטים רשאי לקבוע לארגון לקוחות או לרשות ציבורית שנקבעו לפי סעיף קטן (א) תנאים להגשת בקשות לבית הדין.
{{ח:תת|(ג)}} המשיבים לבקשה יהיו הספק המתקשר או המתכוון להתקשר בחוזה האחיד, היועץ המשפטי לממשלה, לפי העניין, וכן מי שבית הדין מצא לנכון להזמינו כמשיב; כל ארגון יציג של ספקים או כל גורם אחר שהוא בעל עניין בבקשה כאמור רשאי להצטרף כמשיב, ובלבד שבית הדין אישר זאת.

{{ח:סעיף|17|ביטול ושינוי תנאי בבית הדין|תיקון: תשע״ה}}
{{ח:תת|(א)}} מצא בית הדין שתנאי הוא מקפח, יבטל את התנאי או ישנה אותו במידה הנדרשת כדי לבטל את הקיפוח.
{{ח:תת|(ב)}} ביטל בית הדין תנאי או שינה אותו, כאמור בסעיף קטן (א), יגיש הספק לבית הדין נוסח מתוקן של החוזה האחיד הכולל את הביטול או השינוי שעליו הורה בית הדין, בתוך 21 ימים מהמועד שבו הפכה ההחלטה לחלוטה; הגיש הספק נוסח מתוקן כאמור, יקבע בית הדין אם החוזה שהוגש תוקן בהתאם להחלטתו.
{{ח:תת|(ג)}} ביטל בית הדין תנאי או שינה אותו, כאמור בסעיף קטן (א), רשאי הוא לתת כל צו להבטחת קיום החלטתו כאמור, ובכלל זה לחייב את הספק להשתמש בנוסח המתוקן של החוזה האחיד כאמור בסעיף קטן (ב), לתקופה שיקבע; צו לפי סעיף זה, דינו לעניין ביצוע הצו ולעניין {{ח:חיצוני|פקודת ביזיון בית משפט#סעיף 6|סעיף 6 לפקודת ביזיון בית משפט}}, כדין צו שניתן בידי בית משפט בעניין אזרחי.

{{ח:סעיף|18|כוחם של ביטול ושינוי תנאי מקפח בבית הדין|תיקון: תשע״ה}}
{{ח:תת|(א)}} ביטל בית הדין תנאי או שינה אותו, כאמור {{ח:פנימי|סעיף 17|בסעיף 17(א)}}, יראו את התנאי האמור כבטל או שהתנאי האמור יחול בנוסחו כפי ששונה, לפי העניין –
{{ח:תתת|(1)}} בכל חוזה אחיד אחר של אותו ספק שבית הדין קבע לגביו כי הוא דומה במהותו לחוזה האחיד שלגביו ניתנה החלטת בית הדין;
{{ח:תתת|(2)}} בכל חוזה שנכרת על פי החוזה האחיד שלגביו ניתנה החלטת בית הדין או על פי חוזה אחיד כאמור בפסקה (1), אף אם נכרת לפני מועד החלטת בית הדין.
{{ח:תת|(ב)}} על אף האמור בסעיף קטן (א) –
{{ח:תתת|(1)}} ביטול או שינוי כאמור באותו סעיף קטן לא יחולו על חיובים שקוימו על פי החוזה לפני מועד החלטת בית הדין;
{{ח:תתת|(2)}} בית הדין רשאי לקבוע כי הביטול או השינוי כאמור באותו סעיף קטן יחולו רק על חוזים שנכרתו לאחר מועד החלטת בית הדין או ממועד אחר שיקבע, ובלבד שלולא קביעה כאמור תיגרם לספק פגיעה חמורה.

{{ח:סעיף|19|ביטול ושינוי תנאי בבית משפט}}
{{ח:תת|(א)}} מצא בית משפט, בהליך שבין ספק ולקוח, שתנאי הוא מקפח, יבטל את התנאי בחוזה שביניהם או ישנה אותו במידה הנדרשת כדי לבטל את הקיפוח.
{{ח:תת|(ב)}} בהשתמשו בסמכותו לפי סעיף קטן (א) יתחשב בית המשפט במכלול תנאי החוזה ובנסיבות האחרות, וכן בנסיבות המיוחדות של הענין הנדון לפניו.

{{ח:סעיף|20|הודעה על טענת תנאי מקפח}}
{{ח:ת}} נטענה בבית משפט טענת תנאי מקפח בחוזה שנכרת לפי חוזה אחיד יודיע בית המשפט על כך ליועץ המשפטי לממשלה.

{{ח:סעיף|21|דיון מקביל}}
{{ח:תת|(א)}} דיון בבית הדין בחוזה אחיד, שטרם נתקבלה החלטה לגביו, לא יגרע מסמכותו של בית משפט לדון בטענת תנאי מקפח בחוזה שנכרת לפי אותו חוזה אחיד.
{{ח:תת|(ב)}} דיון בבית משפט בטענת תנאי מקפח בחוזה שנכרת לפי חוזה אחיד, אין בו כדי למנוע מבית הדין לדון באותו חוזה אחיד או בתנאי מתנאיו; אך בית הדין רשאי אם יראה לנכון בנסיבות הענין, לדחות את המשך הדיון בפניו עד למתן פסק דין בבית המשפט.

{{ח:סעיף|21א|חליפים של לקוח וספק|תיקון: תשע״ה}}
{{ח:ת}} הוראות {{ח:פנימי|סעיף 18|סעיפים 18}} {{ח:פנימי|סעיף 19|ו־19}} יחולו גם על חליפים של לקוח או ספק מכוח העברה או המחאה של זכות.

{{ח:קטע2|פרק ה|פרק ה׳: הוראות שונות}}

{{ח:סעיף|22|דין המדינה}}
{{ח:ת}} לענין חוק זה דין המדינה כדין כל אדם אחר.

{{ח:סעיף|23|סייגים לתחולה|תיקון: תשע״ה}}
{{ח:ת}} הוראות חוק זה לא יחולו על –
{{ח:תת|(1)}} תנאי הקובע את התמורה הכספית שישלם הלקוח או הספק בעד נושא העסקה, ובלבד שהוא מנוסח בלשון פשוטה וברורה;
{{ח:תת|(2)}} תנאי התואם תנאים שנקבעו בחיקוק, בהתאם לתכלית החיקוק;
{{ח:תת|(3)}} תנאי התואם תנאים שנקבעו בהסכם בין־לאומי שישראל צד לו;
{{ח:תת|(4)}} הסכם קיבוצי לפי {{ח:חיצוני|חוק הסכמים קיבוציים|חוק הסכמים קיבוציים, התשי״ז–1957}}, בין שהוגש לרישום לפי {{ח:חיצוני|חוק הסכמים קיבוציים|החוק האמור}} ובין אם לאו, לרבות הסדר קיבוצי אחר ובלבד שנעשה בכתב ונקבעו בו שיעורים לשכר עבודה.

{{ח:סעיף|24|שמירת דינים}}
{{ח:ת}} הוראות חוק זה לא יגרעו מהוראות כל דין שעל פיו עשוי חוזה או תנאי שבחוזה להיות בטל או ניתן לביטול, ולא ימנעו טענה נגד חוזה או תנאי שבחוזה.

{{ח:סעיף|25|ביצוע ותקנות|תיקון: תשס״ו, תשע״ב, תשע״ה}}
{{ח:תת|(א)}} שר המשפטים ממונה על ביצוע חוק זה והוא רשאי להתקין תקנות לביצועו, לרבות בדבר –
{{ח:תתת|(1)}} סדרי הדין בבית הדין, הארכת המועדים להגשת ערעור, ורציפות הדיון;
{{ח:תתת|(2)}} אנשים וארגונים שיהיו רשאים לטעון לטובת בעל דין או שיהיו רשאים להיות משיבים לפני בית הדין;
{{ח:תתת|(3)}} {{ח:הערה|(נמחקה);}}
{{ח:תתת|(4)}} תשלום הוצאות ודמי בטלה של עדים בהליכים לפני בית הדין;
{{ח:תתת|(5)}} {{ח:הערה|(נמחקה);}}
{{ח:תתת|(6)}} הטלת חובה על ספק להמציא עותק מחוזה אחיד שהוא מתקשר או מתכוון להתקשר על פיו, ליועץ המשפטי לממשלה או לממונה על הגנת הצרכן והסחר ההוגן, לפי דרישתם;
{{ח:תתת|(7)}} נסיבות או סוגי חוזים שבהם לא תחול החזקה האמורה {{ח:פנימי|סעיף 4|בסעיף 4(11)}};
{{ח:תתת|(8)}} פרסום מסמכים הנוגעים להליך המתנהל לפני בית הדין ואופן פרסומם.
{{ח:תת}} {{ח:הערה|פורסמו {{ח:חיצוני|תקנות החוזים האחידים|תקנות החוזים האחידים, התשמ״ג–1983}}.}}
{{ח:תת|(ב)}} תקנות לפי סעיף קטן (א)(7) יותקנו באישור ועדת הכלכלה של הכנסת.

{{ח:סעיף|26|ביטול}}
{{ח:ת}} חוק החוזים האחידים, התשכ״ד–1964 (להלן – החוק הקודם) – בטל.

{{ח:סעיף|27|תחילה, תחולה והוראות מעבר|תיקון: תשמ״ד}}
{{ח:תת|(א)}} תחילתו של חוק זה ששה חדשים מיום פרסומו ברשומות.
{{ח:תת|(ב)}} על חוזים שנכרתו לפני תחילתו של חוק זה, יוסיף לחול החוק הקודם; לענין התחולה רואים חידוש חוזה ככריתתו.
{{ח:תת|(ג)}} החלה המועצה להגבלים עסקיים בדיון לפי החוק הקודם לפני תחילתו של חוק זה, תסיים את הדיון לפי החוק הקודם אף לאחר תחילתו של חוק זה.
{{ח:תת|(ד)}} אישור שהמועצה להגבלים עסקיים נתנה לחוזה אחיד כוחו יפה עד לתום התקופה שלה ניתן.
{{ח:תת|(ה)}} על אף האמור בסעיף קטן (ב), החלטת בית הדין לפי {{ח:פנימי|סעיף 18|סעיף 18(ב)}} תחול גם על חוזים שנכרתו לפני תחילתו של חוק זה.

{{ח:חתימות|נתקבל בכנסת ביום י״ג בכסלו התשמ״ג (29 בנובמבר 1982).}}
* '''מנחם בגין'''
ראש הממשלה
* '''משה נסים'''
שר המשפטים
* '''יצחק נבון'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]